**Fakta om væggelus:**

* Væggelus, der også kaldes bed bugs, er typisk 5-6 mm lange
* Tægerne lever af menneskeblod
* I 9 ud af 10 tilfælde er de bragt med hjem fra rejser
* I etageejendomme spreder væggelus sig ofte mellem etagerne via rør og kabelgennemføringer
* De gemmer sig omkring vores senge, fx i sprækker og samlinger i sengen eller i bøger eller andet på sengebordet
* Et kuld væggelus er typisk på ca. 200 unger, og de formerer sig hurtigt
* Når vi sover, kan væggelusene registrere vores udåndingsluft og kropsvarme, som de tiltrækkes af
* På de 5-7 minutter, væggelusene suger sig fast på vores krop, kan de suge blod i en mængde, der svarer til ca. 7 gange deres egen kropsvægt
* Når en væggelus har suget blod, kravler den udaset tilbage til en sprække eller et andet gemmested i nærheden af sengen og forholder sig i ro, inden til den kommer frem en uges tid senere, når den igen er sulten

**Sådan kan du undgå at tage væggelus med hjem fra ferien:**

* Kufferten er en hule for væggelus. Hold din kuffert væg fra senge, og luk den når du ikke bruger den. Lad være at bruge ”kuffert-bordet” på hoteller – for her gemmer væggelus sig ofte
* Luk din bærbare computer sammen, når du ikke bruger den, og læg den i tasken. Udluftningssprækkerne i computeren kan være et lunt og godt gemmested
* Når du kommer hjem fra rejsen, så lad være med at lægge kufferten på din seng som det første. Tøm den i bryggerset eller på badeværelset, vask tøjet og behandl eventuelt kufferten med insektspray.

**"Et sikkert tegn på væggelus er de sorte ekskrementer, der sidder som plamager omkring sengen. Ser du dette, skal du kontakte ejendomskontoret omgående.**

